ПРОГРАМ РАДА

УСТАНОВЕ ДЕЧИЈЕ ОДМАРАЛИШТЕ ''ДИВЉАНА'' НИШ

ЗА 2013. ГОДИНУ

Ниш,децембар 2012. Године

На основу члана 32. став 1. алинеја 4. Статута Установе Дечије одмаралиште ''Дивљана'' Ниш,а на предлог директора Установе,Управни одбор Установе на седници одржаној дана 24.12.2012. године доноси:

**ПРОГРАМ РАДА УСТАНОВЕ**

**ДЕЧИЈЕ ОДМАРАЛИШТЕ''ДИВЉАНА'' НИШ ЗА 2013. ГОДИНУ**

I УВОД

1.Оснивање Установе

Одлуком о оснивању Установе Дечије одмаралиште ''Дивљана'' (''Службени лист Града Ниша'' бр.84/2009) основана је **Установа дечије одмаралиште ''Дивљана'' Ниш,** са седиштем у Нишу,Булевар Немањића 85.

По оснивању,Установа је уписана у судски регистар Привредног суда у Нишу 25.03.2010.године.

Одлуком о измени Одлуке о оснивању Установе Дечије одмаралиште ''Дивљана'' ,која је донета на седници Скупштине Града Ниша 06.04.2011. године промењено је седиште Установе и исто је на адреси **у Нишу,Јована Скерлића бр.3 локал 7.**

2.Делатност Установе

Одлуком о оснивању Установе,односно Одлуком о измени одлуке о оснивању Установе Дечије одмаралиште ''Дивљана'' (Службени лист Града Ниша'' бр.94/2010) утврђена је основна-претежна,као и допунска делатност Установе.

Претежна делатност коју обавља Установа разврстана је под шифром 55.20-Одмаралишта и слични објекти за краћи боравак.

Установа остварује своју функцију кроз активности у оквиру регистроване делатности и то:

-организовањем активног одмора,рекреације,наставе у природи и климатског опоравка за децу основношколског узраста од I до IV разреда из нишких основни школа,што подразумева и организовање васпитно-образовног рада,здравствене заштите,исхране,смештаја,спотрско-рекреативних и других активности за ову категорију корисника услуга;

-организовањем боравка и наставе у природи за талентовану децу узраста од V до VIII разреда;

-организовањем боравка за децу са сметњама у развоју;

-организовањем других облика окупања деце и омладине;

-организовањем спортских кампова;

-организовањем излета;

-пружањем услуга тзв. осталим корисницима.

3.Организација рада Установе

Установом ,на основу одредби из Статута,руковиди Директор Установе именован решењем Сгупштине Града Ниша бр. 06-368/2010-31-02 од 01.06.2010.године.

На основу Правилника о осганизацији и систематизацији радних места рад у Установи се одвија у:

1. одмаралишту и Дивљани у коме се пружа комплетна услуга корисницима који бораве;

2. и управи,чије је седиште у Нишу, а у којој је организован рад, службе правних и општих послова,финансијско-књиговодствене оперативе и комерцијално-маркетиншких послова.

II ПЛАН РАДА ЗА 2013. ГОДИНУ

Приликом доношења Плана рада Установе јавља се проблем који произилази из чињенице да је Установа обављајући послове из своје основне-претежне делатности директно упућена на Основне школе,а у циљу организовања наставе у природи, чији се рад везује за школску годину, а с друге стране Установа пратећи Оснивача, и везујући се за предвиђена средства за рад у буџету,има обавезу да прати календарску годину.

Настава у природи се организује у одмаралишту у Дивљани, у сарадњи са Основним школама,кроз организовање боравка на бази 7 пансион дана,чиме ова најбројнија категорија наших корисника остварује, под условима и на начин утврђеним Законом, право на одмор,рекреацију,здравствену заштиту ,васпитно образовни рад ,спортско рекреативне активности и климатсаки опоравак.

Комплекс одмаралишта у Диљани,иначе наменски изграђен за пружање услуга првенствено деци Града Ниша, чини :

1.**Хотелско ресторански део**,који у свом саставу има:

-кухињу у којој је могуће спремити до 1.000 оброка дневно;

-ресторана са 400 расположивих места;

-8 соба са по три лежаја;

-ординацију за здравствено збрињавање корисника;

-продавницу и клуб;

- вешерницу

2**.Два павиљона ,**са смештајним капацитетом за по 80 корисника;

3.**Котларница са мазутаром и радионицом.**

У 2013.години планира се следећа попуна расположивих капацитета:

-у периоду II полугођа, школске 2012/2013 године, планирамо организовање наставе у природи за 2.100 корисника на бази 7 пансион дана;

-у периоду летњег распуста планирамо организовање спортских кампова и кампова за талентоване ученике,као и остале кориснике са оптималном попуном од 500 до 600 корисника,који би боравили на бази 7 пансион дана.

-у периоду I полугођа, школске 2013/2014 године, планирамо организовање наставе у природи

за око 1.200 корисника на бази 7 пансион дана.

Напомињемо да смо у предходној години имали коректну и успешну сарадњу са нашим нишким Основним школама,које су се одазвале и упутиле своје ученике у наше одмаралиште,као и да ћемо у овој години покушати да остваримо сарадњу са предшколским установама.

Стицајем околности, у периоду од 16. до 23.04.2012. године, у време боравка ученика из О.Ш. „Свети Сава „ и „ Бранко Миљковић“,у одмаралишту је од стране Завода за јавно здравље из Пирота,Центра за контролу и превенцију болести проглашена је епидемија гастроентрита,која је условила стомачне тегобе код корисника.Сви медији су објавили непроверену информацију,да је у одмаралишту дошло до тровања деце, **што није било тачно обризом да су сви узорци који су узети на анализи били исправни. По добијању резултата и по званичној одјави епидемије,нико од медија се није огласио.И поред нашег настојања ,у смислу давања ове информеције** **није створена клима код родитеља ученика градских школа, са највећим бројем ђака, да прихвате нашу понуду за боравак деце у одмаралишту током школске 2012/2013. Године. Ова ситуација се збиљно одразила на пословање Установе, у смислу прилива потребних средстава за рад исте.**

Сходно наведеном,надамо се да ћемо ове године у сарадњи са директорима Основних школа,школским одборима и саветима родитеља, постићи договор да се из сваке школе у одмаралиште у Дивљани упуте бар два већа ,од 1. до 4. разреда, а ценећи напоре Града да преко Управе за дечију,социјалну и примарну здравствену заштиту сходно Одлуци о финансијској подршци породици са децом на територији града Ниша, деци омогући боравак по цени која је прихватљива за родитеље ,обзиром да Град обезбеђује део средстава,а да уз то одређене категорије корисника остварују право на бесплатан боравак.

**Морамода нагласимо следеће:**

**1.Решењем Градског већа Града Ниша дата је сагласност на цену услуга за децу основношколског узраста од I до IV разреда, за коју се организује настава у природи, као и за талентовану децу од V до VIII разреда у износу од 1.500,00 динара по кориснику за пансион дан.**

**Овим решењем утврђено је регресурање трошкова боравка од стране буџета Града Ниша у износу од 25 % од утврђене цене.**

**2.Обзиром на инфлаторна кретања,Управни одбор Установе донео је одлуку о утврђшивању цена услуга у смислу корекције постојеће на 1.794,00 динара по кориснику за пансион дан,са пратећом калкулациојом. Иста је прослеђена Управи за дечију,социјалну и примарну здравствену заштиту,са молбом да се сачини предлог ради усвајања истог иод стране Градског већа.**

**3.Ближе дефинисање међусобних права и обавеза у пружању услуга организовања боравка, у складу са чланом 27. Одлуке о финансијској подршци породици са децом на територији града Ниша(''Службени лист града Ниша'' бр.66/10 и 71/10),регулише се посебним Уговором који ЗА СВАКУ КАЛЕНДАРСКУ ГОДИНУ Установа потписује са градом.**

**Чланом 4. наведеног Уговора прцизирано је да се Установи преносе средства из буџета града до износа средстава предвиђених у истом за ове намене за календарску годину.**

**4.Како Установа није ни директни,ни индиректни корисник буџетских средстава,Управни одбор Установе је покренуо иницијативу ради преиспитивања могућности да оснивач сагледа Установу,као индиректног корисника буџетских средста. Просто је нелогично да Установа оваквог типа,основана да би деца Града Ниша могла да бораве у објектима који су на потезу нетакнуте природе,није у самом старту,моментом оснивања, сагледана на овакав начин.Напомињемо да су Установе,које су основали други градови(Пример:дечије одмаралиште Гоч-оснивач Град Краљево) индиректни буџетски корисници.**

**5.У циљу поштовања Законом предвиђене обавезе тзв.уласка HACCP систем оснивачу је достављен предмер и предрачун средстава за реконструкцију објекта и набавку основних средстава и инвентара бр.570 од 30.10.2012. године.**

**6.По утрђеној процедури Установа има обавезу да изврши измену и допуну Статута у делу делатности коју обавља,по налогу Здравствене инспекције,као би били створењни услови да се у одмаралишту, у постојећим опремљеним амбулантским просторијама пружала здравствена услуга корисницима-деци основношколског узраста, 24 часа у контин уитету,на шта нас обавезује и законодавац.**

У циљу побољшања услова боравка наших корисника планира се следеће:

1.Увођење HАCCP-а уколико се средства обезбеде у буџету града Ниша.

2.Набавка опреме за потребе кухиње,ресторана и клуба;

3.Набавка опреме за спаваонице;

4.Санација мокрих чворова;

6.Кречење павиљона 1;

5.Изградња фискултурне сале;

У циљу осавремењавања едукативних садржаја у оквиру извођења наставе у природи планира се следеће:

1.Отварање интернет клуба;

2.Набавка савремених наставних учила;

3.Формирање истуреног одељења дечије библиотетке.

4.Набавка спортских реквизита

У делу пружања услуга посебна пажња ће бити посвећена правилној и здравој исхрани корисника,према утврђеним нормативима и стандардима.

Планира се и едукација запослених,посебно оних који су ангажовани на пословима маркетинга и попуне расположивих капацитета, ради ''агресивнијег'' наступа на тржишту,а ради обезбеђивања већег броја корисника услуга,

Сагледавајући програм рада, сматрамо да ћемо уз адекватну попуну капацитета у 2013 години,као и уз помоћ оснивача, моћи позитивно да послујемо.

Председник

Управног одбора

Биљана Никић

**УСТАНОВА “ДИВЉАНА“**

**Јована Скерлића бр 3 локал 7 Ниш**

**Тел/факс +381 18 244 114 директор**

**+381 18 230 022 комерцијала**

**www.divljana.rs**

**ФИНАНСИЈСКИ ПЛАН**

**УСТАНОВЕ ДЕЧИЈЕ ОДМАРАЛИШТЕ „ДИВЉАНА“ – НИШ**

**ЗА 2013.ГОДИНУ**

**НИШ, ДЕЦЕМБАР 2012.ГОДИНЕ**

Финансијски план за 2013. годину базира се на сопственим приходима из основне делатности утврђеном шифром делатности као и средствима која су опредељена из буџета града Ниша а на бази сагласности оснивача.

**I ПРИХОДИ:**

1. **Сопствени приходи:**

Сопствени приходи се остварују од школе у природи која се организује за децу из основних школа са територије града Ниша, као и од организованог боравка спортских група, од прихода малопродајнoг објекта у склопу одмаралишта као и од осталих прихода (појединачни гости, прославе, свадбе...).

**Ова средства су планирана у износу од 30.000.000,00** **динара**

1. **Средства из буџета Града:**

Из буџета града су опредељена средства за „Дивљану“ за субвенције на име боравка деце у износу од **............................................................................15.000.000,00 динара**

**Укупно планирани приходи за 2013. годину ..............45.000.000,00 динара**

**II РАСХОДИ:**

Укупни расходи за 2013. годину планирани су у износу од 46.000.000,00 динара и по структури трошкова односе се на :

|  |  |  |
| --- | --- | --- |
| **Р.б.** | **Врсте трошкова по месту настајања** | **Износ у динарима** |
| 1. | Плате и додаци запослених | 19.000.000,00 |
| 2. | Накнаде запосленимa - превоз | 700.000,00 |
| 3. | Трошкови сировина за исхрану корисника | 8.180.000,00 |
| 4. | Услуге по уговору – здравствено,сезонски рад | 2.000.000,00 |
| 5. | Енергетске услуге – струја, гориво, мазут | 3.000.000,00 |
| 6. | Комуналне услуге - вода | 1.000.000,00 |
| 7. | ПТТ услуге | 100.000,00 |
| 8. | Трошкови осигурања имовине и лица - корисника | 350.000,00 |
| 9. | Непроизводне услуге – економске, здравствене | 500.000,00 |
| 10. | Текуће поправке и одржавање | 500.000,00 |
| 11. | Административни-канцеларијски материјал | 200.000,00 |
| 12. | Трошкови платног промета | 150.000,00 |
| 13. | Набавна вредност продате робе у продавници | 1.000.000,00 |
| 14. | Кречење и санација објека | 1.000.000,00 |
| 15. | Организовани превоз деце-корисника | 2.500.000,00 |
| 16. | Трошкови амортизације објекта и опреме | 2.000.000,00 |
| 17. | Трошкови рекламе и пропаганде | 500.000,00 |
| 18. | Трошкови средстава за хигијену у објектима | 500.000,00 |
| 19. | Закуп пословног простора | 600.000,00 |
| 20. | Трошкови репрезентације | 120.000,00 |
| 21. | Трошкови набавке возила | 500.000,00 |
| 22. | Трошкови камате | 400.000,00 |
| 23. | Судски трошкови | 200.000,00 |
| **УКУПНИ ТРОШКОВИ:** | | 45.000.000,00 |

Из односа планираних прихода и планираних расхода уочава се да установа за 2013. годину планира добит од 100.000,00 динара која ће се расподелити на основу одлуке Управног одбора.

Председник

Управн ог одбора

Биљана Никић

ЗАХТЕВ ЗА СУБВЕНЦИЈЕ ПРЕМА ГРАДУ У ИЗНОСУ ОД 15 МИЛИОНА ДИНАРА.

ЦИФРА ЈЕ УТЕМЕЉЕНА НА ОСНОВУ БРОЈА УГОВОРЕНЕ ДЕЦЕ ЗА БОРАВАК У

ДИВЉАНИ.

ПРОЛЕЋНИ ТЕРМИН 1.400 х 2.625,00 = 3.675.000,00 ДИНАРА

ЈЕСЕНИ ТЕРМИН /ОКО/ 1.400 x 2.625,00 = 3.675.000,00 ДИНАРА

ПРОСЕК НЕПЛАТИВЕ ДЕЦЕ 35% 980 х 7.875,00 = 7.717.500,00ДИНАРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ШТО УКУПНО ИЗНОСИ: 15.067.500,00 ДИНАРА

Председник

Управн ог одбора

Биљана Никић